32000R2452
L 282/9
JURNALUL OFÍCIAL AL UNIUNII EUROPENE
REGULAMENTUL (CE) NR. 2452/2000 AL COMISIEI
din 7 noiembrie 2000
de modificare a Regulamentului (CE) nr. 2808/98 de stabilire a normelor de aplicare a sistemului agromonetar pentru moneda euro în sectorul agricol
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2799/98 al Consiliului din 15 decembrie 1998 de stabilire a unui sistem agromonetar pentru moneda euro (1), în special articolul 9,
întrucât:
(1)
Articolul 5 din Regulamentul (CE) nr. 2799/98 prevede posibilitatea acordării de compensații monetare agricole pentru măsurile cu caracter structural sau ecologic, în cazurile în care cursul de schimb aplicabil la data de referință este mai mic decât cursul de schimb aplicabil până atunci.
(2)
Măsurile menționate anterior sunt definite în articolul 10 din Regulamentul (CE) nr. 2808/98 al Comisiei din 22 decembrie 1998 de stabilire a normelor de aplicare a sistemului agromonetar pentru moneda euro în sectorul agricol (2), modificat prin Regulamentul (CE) nr. 1410/1999 (3).
(3)
Cu toate acestea, Regulamentul (CE) nr. 1257/1999 al Consiliului din 17 mai 1999 privind sprijinul pentru dezvoltare rurală acordat din Fondul European de Orientare și Garantare Agricolă (FEOGA) și de modificare și abrogare a anumitor regulamente (4) introduce măsuri noi cu caracter structural sau ecologic.
(4)
În consecință, prezentele trimiteri trebuie completate cu cele care rezultă din Regulamentul (CE) nr. 1257/1999.
(5)
Măsurile prevăzute în prezentul regulament sunt conforme cu avizele comitetelor de gestionare în cauză,
ADOPTĂ PREZENTUL REGULAMENT:
Articolul 1
La articolul 10 alineatul (3) din Regulamentul (CE) nr. 2808/98 se adaugă următorul text:
„sau care sunt menționate în capitolele II, IV, V, VI sau VIII din Regulamentul (CE) nr. 1257/1999 al Consiliului (5)
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 noiembrie 2000.